Diari Oficial de la Generalitat Valenciana


Sumari del DOGV 1419, del 09-11-1990 (1990/819305)

DECRET 177/1990, de 29 d'octubre, del Consell de la Generalitat Valenciana, pel qual s'aprova l'Oferta d'Ocupació del Personal adscrit a les Institucions Sanitàries del Servei Valencià de Salut per a 1990.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/10/29/177/dof/vci/html**

### Dades del document

Número de DOGV
:   1419

Data del DOGV
:   09-11-1990

Secció del DOGV
:   DISPOSICIONS GENERALS

Número del document
:   1990/819305


Data del document
:   29-10-1990

Organisme emissor
:   Conselleria de Sanitat i Consum

Tipus de document
:   Decret

Decret 177/1990, de 29 d'octubre, del Consell de la Generalitat Valenciana, pel qual s'aprova l'Oferta d'Ocupació del personal adscrit a les Institucions Sanitàries del Servei Valencià de Salut per a 1990.  
El Decret 114/1989, de 17 de juliol, del Consell de la Generalitat Valenciana, va establir que el Govern Valencià aprovaria anualment l?oferta d'ocupació de personal adscrit a les institucions sanitàries dependents del Servei Valencià de Salut, i que aquesta seria integrada pel conjunt de places vacants dotades pressupostàriament que estant subjectes a l?àmbit d'aplicació de l'article primer del Decret 71/1989, de 15 de maig, del Consell de la Generalitat Valenciana, sobre regulació dels òrgans de gestió del personal de la Conselleria de Sanitat i Consum i òrgans adscrits, hagen de ser objecte de convocatòria al llarg de l'any, qualsevol que siga la seua naturalesa jurídica.  
Sorgeix per altra part la necessitat d'aplicar el règim jurídic del personal estatutari a determinades categories professionals actualment existents (psicòlegs i treballadors socials), i es permet, d'aquesta manera, l?ocupació dels llocs actualment existents amb personal amb plaça en propietat.  
Mentre no queden derogades les normes reguladores del procediment de selecció del personal estatutari, d'acord amb el que es regula a l'apartat 4.4 de l'article 34 de la Llei 4/1990, de 29 de juny, de Pressuposts Generals de l?Estat per a 1990, persisteix l?exclusió en aquesta Oferta de les places de personal sanitari no facultatiu la selecció i provisió de les quals es realitza mitjançant el concurs obert i permanent.  
Per altra part, les referències que en aquest decret es fan a les bases de convocatòries cal entendre-les referides a les vigents en el moment de produir-se cada una d'elles, per la qual cosa, com a conseqüència de les normes de desplegament de l'article 34 de la Llei de Pressuposts de l?Estat abans esmentat, pogueren veure?s necessàriament modificades les bases actualment vigents.  
En virtut d'això, a proposta del Conseller de Sanitat i Consum, amb la prèvia negociació amb els sindicats més representatius que integren la Mesa Sectorial de Sanitat i amb la deliberació prèvia del Consell de la Generalitat Valenciana, en la sessió celebrada el dia 29 d'octubre de 1990,  
DISPOSE:  
Article primer  
Queda aprovada l?oferta d'ocupació de personal adscrit a les institucions sanitàries del Servei Valencià de Salut per a 1990  
Article segon  
L?oferta d'ocupació, que mitjançant aquest decret s'aprova, està constituïda per les places vacants i dotades econòmicament en els Pressuposts de la Generalitat Valenciana per a aquest exercici, que figuren a l'annex, i on es diferencien les de naturalesa estatutària de les de caràcter laboral, subjectes aquestes, actualment, al Conveni Col·lectiu sobre les condicions de treball del personal laboral al servei de la Generalitat Valenciana.  
Article tercer  
Es podran convocar, a més de les places vacants reflectides a l'annex, aquelles que es produesquen com a conseqüència de l'aplicació de la Llei 53/1984, de 26 de desembre, d?incompatibilitats del Personal al Servei de les Administracions Públiques, i normes de desplegament, la provisió de les quals siga imprescindible per al bon funcionament dels serveis.  
Article quart  
En les convocatòries corresponents a places de personal estatutari es reservaran per a la provisió mitjançant ofertes d'integració o torns de trasllat les places que en cada cas s'establiran, d'acord amb les bases de convocatòria aplicables.  
Article quinto  
Sense perjudici del que estableix l'article anterior i conformement amb l'article 34.4.1.c) de la Llei 4/1990, de 29 de juny, de Pressupostos Generals de l'Estat per a 1990, i amb les disposicions vigents de l'Ordre de 13 de novembre de 1989 de la Conselleria de Sanitat i Consum, per la qual s'estableixen torns restringits de promoció interna en les convocatòries de provisió de vacants de personal estatutari al servei de les Institucions Sanitàries del Servei Valencià de Salut, podran reservar-se en cada convocatòria places per ser ocupades pel sistema de promoció interna, en les condicions previstes en les corresponents bases de convocatòria.  
Article sexto  
1. D?acord amb el que estableix la Llei 13/1982, de 7 d?abril d'Integració Social dels Minusvàlids, en les proves selectives, incloses les corresponents a la promoció interna, hi seran admeses les persones amb minusvàlues en igualtat de condicions amb la resta d'aspirants.  
Les convocatòries per a la provisió de llocs de l'Oferta d'Ocupació no establiran exclusions per minusvàlues, tret dels casos en què siguen incompatibles amb l?exercici de les tasques o funcions corresponents.  
En les proves selectives s?establiran, per a les persones amb minusvàlues que ho sol·liciten, les adaptacions possibles de temps i mitjans per a la seua realització, i a les convocatòries s'indicarà expressament aquesta possibilitat, així com que els interessats podran formular la petició corresponent en la sol·licitud de participació en la convocatòria.  
2. En les convocatòries s?establirà una reserva per als qui tinguen la condició legal de persona amb minusvàlua, no inferior al 2%, per tal que aquesta reserva permeta d?assolir progressivament el percentatge de la plantilla de personal, en relació al que preveu la Llei 13/1982, de 7 d?abril. L?opció de llocs reservats s'haurà de formular en la sol·licitud de participació en les convocatòries, cosa que s'hi haurà d'indicar expressament.  
3. Als efectes d'aquest article, correspondrà als òrgans competents de la Conselleria de Treball i Seguretat Social, o si escau a d'altres òrgans competents de l'Administració de l?Estat o de les altres Comunitats Autònomes, l'acreditació de la condició de persona amb minusvàlua i la compatibilitat amb l?exercici de tasques i funcions pròpies dels llocs de treball. En totes les convocatòries s'indicarà l?esmentada competència.  
Article seté  
En cap cas no caldrà la prèvia inscripció en les Oficines d'Ocupació per tal de participar en les proves selectives que es deriven d'aquesta Oferta.  
Article vuité  
Les convocatòries objecte de l'Oferta s'hauran de fer públiques en el termini màxim de tres mesos des de la publicació d'aquest Decret.  
Article nové  
Els aspirants que accedesquen a les proves previstes en les convocatòries podran utilitzar qualsevol dels dos idiomes oficials de la Comunitat Valenciana.  
DISPOSICIONS ADDICIONALS  
Primera  
Sense perjudici del que estableix l'article 34.4.4 de la Llei 4/1990, de 29 de juny, de Pressuposts Generals de l'Estat per a 1990, i d'acord amb el Decret 114/1989, de 17 de juliol, del Consell de la Generalitat Valenciana, les bases de convocatòria aplicables hauran d'haver estat aprovades per la Conselleria de Sanitat i Consum, segons els preceptes bàsics establerts o que establirà el Govern.  
Segona  
Totes les places convocades en aquesta Oferta d'Ocupació s'adscriuran a la Institució Sanitària corresponent, però tindran la consideració de places del Districte Sanitari o Area o Zona Bàsica de Salut, segons els casos, que corresponga a l?esmentada Institució i implicaran l?obligació de prestació de serveis en aqueix àmbit territorial.  
Tercera  
A fi d'adaptar les característiques del personal a les necessitats de les Institucions Sanitàries i a la prestació assistencial que aquestes realitzen, s'incorporaran a l?Estatut jurídic de Personal no Sanitari, aprovat per l?Ordre de 5 de juliol de 1971 del Ministeri de Treball, les següents categories:  
- Grup A: Psicòleg.  
- Grup B: Treballador Social (Assistent Social).  
Quarta  
Es declaren a amortitzar les places de funcionaris tècnics de l?Estat al servei de la sanitat local, metges, practicants i llevadores titulars segons es produesquen les ofertes d'integració en els Equips d?Assistència Primària, d'acord amb el que preveu el Decret 129/1988, de 16 d'agost, del Consell de la Generalitat Valenciana i l?Ordre de 23 d'agost de 1989 de la Conselleria de Sanitat i Consum.  
Cinquena  
Els llocs de treball amb funcions d'informàtica que es convoquen en Institucions Sanitàries dependents del Servei Valencià de Salut es classificaran com de naturalesa laboral i caràcter permanent, i el sistema d'ingrés d'aquest personal i de tot allà relacionat en l'apartat II de l'annex serà el que preveu convoquen en Institucions Sanitàries dependents del Servei Valencià de Salut es classificaran com de naturalesa laboral i caràcter permanent, i el sistema d'ingrés d'aquest personal i de tot allà relacionat en l'apartat II de l'annex serà el que preveu el Decret 69/1986, de 2 de juny, del Consell de la Generalitat Valenciana, pel qual s'aprova el Reglament de selecció de personal i provisió de llocs de treball de la Generalitat Valenciana.  
DISPOSICIONS FINALS  
Primera  
Es faculta el Director del Servei Valencià de Salut per oferir al personal facultatiu i sanitari no facultatiu dels Serveis Normals d?Urgència, el trasllat voluntari i excepcional als Serveis Especials d?urgència en les condicions que es determinen.  
Segona  
S'autoritza el Conseller de Sanitat i Consum per dictar les disposicions necessàries per al desplegament del que estableix aquest Decret.  
Tercera  
Aquest Decret vigirà el mateix dia de la seua publicació al Diari Oficial de la Generalitat Valenciana.  
València, 29 d'octubre de 1990.  
El President de la Generalitat Valenciana,   
JOAN LERMA I BLASCO  
El Conseller de Sanitat i Consum,   
JOAQUIN COLOMER SALA  
ANNEX  
I. Places de naturalesa estatutària  
 1. Grup A  
 - Facultatiu Especialista de Districte 310  
 - Metge Gral. Equip Atenció Primària 106  
 - Metge Pediatra Equip Atenció Primària 45  
 - Psicòleg 43  
 - Grup Tècnic Funció Administrativa 7  
 2. Grup B  
 - ATS/DUI Equip Atenció Primària 195  
 - Grup Gestió Funció Administrativa 12  
 - Enginyer Tècnic 1  
 - Treballador Social (Assistent Soc.) 59  
 3. Grup C  
 - Administratiu 12  
 - Cuiner 10  
 4. Grup D  
 - Auxiliar Infermeria Equip At. Primària 63  
 - Telefonista 14  
 - Auxiliar Administratiu 524  
 - Costurera 10  
 - Perruquer 3  
 - Conductor 10  
 5. Grup E  
 - Zelador 354  
 - Marmitó 207  
 Total 1.985  
II. Places de naturalesa laboral  
 1. Grup A  
 - Veterinari d'Area 148  
 - Tècnic superior centre salut comun 12  
 - Analista d'aplicacions 8  
 2. Grup B  
 - Tècnic mitjà centre salut comun 12  
 - Analista programador 31  
 3. Grup C  
 - Operador Central 24  
 4. Grup D  
 - Auxiliar sanitari centre salut comun 3  
 Total 238  
 Total Oferta 2.223


Còpia Permalink ELI